Eifel
Store norske leksikon,Geografi,Verdens geografi,Europa,Tysklands geografi
Eifel er et landskap i Tyskland. Det ligger vest for Rhinen og nord for Mosel, på grensen mellom Rheinland-Pfalz og Nordrhein-Westfalen.
Eifel består av et bølgende høyland som når 747 meter over havet i Hohe Acht. Tilløpet til Mosel og Rhinen har skåret daler. Små sjøer eller vann har dannet seg i vulkankratere, for eksempel Laacher See (3,3 km2, 275 meter over havet).Jordbruket er viktigste næringsvei, til tross for at verken jordsmonn eller klima gir gunstige vilkår for det. Eifel er forholdsvis tynt befolket, og er et viktig rekreasjons- og turistområde for mer tettbefolkede områder langs Rhinen og Ruhr.Eifel nasjonalpark mellom landsbyene Nideggen og Schleiden ble opprettet 1. januar 2004, og har et areal på 110 kvadratkilometer. Les mer i Store norske leksikon Tyskland Tysklands geografi Rheinland-Pfalz Nordrhein-Westfalen